Κλάδος του Σαμπλίτ: Ο Ούγος, κόμης της Καμπανίας κληρονόμησε από τον πατέρα του Θεοβάλδο Γ΄ του Μπλουά, από τη μητέρα του το Μπαρ-συρ-Ωμπ και από τον αδελφό του την κυριότητα του Τρουά. Οι τρεις περιοχές ενώθηκαν με το όνομα Καμπανία. Η σύζυγός του έκανε ένα γιο, τον Όντο Β΄ του Σαμπλίτ αλλά ο πατέρας του που έλειπε σε Σταυροφορίες, δεν τον αναγνώρισε ως δικό του και κληροδότησε την Καμπανία στον ανιψιό του Θεοβάλδο Β΄. Από τότε η κομητεία έμεινε στον κύριο κλάδο. Ο Εύδης Α΄ του Σαμπλίτ είχε γιο τον Γουλιέλμο Α΄, που συμμετείχε στη Δ΄ Σταυροφορία και αμείφθηκε με το πριγκιπάτο της Αχαΐας. Εκεί τον διαδέχθηκε ο Γοδεφρείδος Α΄ Βιλλεαρδουίνος.